Niundu wa wongerereku wa ciiko cia ciana kuhahamwo kimwiri county-ini ya Baringo, aciari ni moritio gutaara ciana ihinda-ini riri mahingite cukuru. Atumia atongoria kuuma gicigo-ini giki ni kiuritie honge cia watho kuoera ikinya ihiu ria kiwatho aria maranyitikana na ciiko ta ici.
Muiritu uyu wa kirathi kia mugwanja aratuika anyitirwo kia hinya ni mwarimu wake, no umwe wa maciira maingi maria meyumiragia kaunty-ini ya Baringo mahinda kwa mahinda. Atumia atongoria makiyumiria kuregana na ciiko ici maugite no nginya aciari manjie kuthitanga ekuirwo aya , ithenya-ini ria uria gukoretwo mutugo wa unduire wa miena yeeri kuiguthaniria.
Hamwe na uguo, aciari moritio guikaria ciana cia airitu thi kumataara njira cia kwimenyerera ,na makiria ihinda-ini riri cukuru iri hinge na niguo makorwo na mithiiire iria yagiriiire. Ihinda-ini o riu mucirithania Edward Muriithi ni oritie muingi kumenyerera ciana ,na kiuuria maobithaa ma borithi kuhanyukaga na ihenya guikia ngono ekuirwo aria manyitikana na ciiko ta ici.
kik_Latn kik_Latn kik_Latn